CELEX: 62006TJ0303
Language: hu
Date: 2010-04-27
Title: A Törvényszék (harmadik tanács) 2010. április 27-i ítélete. # UniCredito Italiano SpA kontra Belső Piaci Harmonizációs Hivatal (védjegyek és formatervezési minták) (OHIM). # Közösségi védjegy - Felszólalási eljárás - Az UNIWEB és az UniCredit Wealth Management közösségi szóvédjegyek bejelentése - Az UNIFONDS és az UNIRAK korábbi nemzeti szóvédjegyek és az UNIZINS korábbi nemzeti ábrás védjegy - Viszonylagos kizáró ok - Összetéveszthetőség - A 40/94/EK rendelet 8. cikke (1) bekezdésének b) pontja [jelenleg a 207/2009/EK rendelet 8. cikke (1) bekezdésének b) pontja]. # egyesített ügyek T-303/06 és T-337/06. sz. ügy

A Törvényszék (harmadik tanács) 2010. április 27‑i ítélete – UniCredito Italiano kontra OHIM – Union Investment Privatfonds
            (UNIWEB és UniCredit Wealth Management)
      (T‑303/06. és T‑337/06. sz. ügyek)
      „Közösségi védjegy – Felszólalási eljárás – Az UNIWEB és az UniCredit Wealth Management közösségi szóvédjegyek bejelentése – Az UNIFONDS és az UNIRAK korábbi nemzeti szóvédjegyek és az UNIZINS korábbi nemzeti ábrás védjegy – Viszonylagos kizáró ok – Összetéveszthetőség – A 40/94/EK rendelet 8. cikke (1) bekezdésének b) pontja (jelenleg a 207/2009/EK rendelet 8. cikke (1) bekezdésének b) pontja)”
      Közösségi védjegy – A közösségi védjegy meghatározása és megszerzése – Viszonylagos kizáró okok – Azonos vagy hasonló termékek, illetve szolgáltatások vonatkozásában lajstromozott azonos vagy hasonló korábbi védjegy jogosultja
         általi felszólalás – A korábbi védjeggyel való összetéveszthetőség (40/94 tanácsi rendelet, 8. cikk, (1) bekezdés, b) pont) (vö. 48., 49. pont)
      
      Tárgy
      
         
               Az OHIM második fellebbezési tanácsának 2006. szeptember 5‑i (R 196/2005‑2. és R 211/2005‑2. sz. egyesített ügyek) és 2006.
                  szeptember 25‑i (R 456/2005‑2. és R 502/2005‑2. sz. egyesített ügyek), az Union Investment Privatfonds GmbH és az UniCredito
                  Italiano SpA közötti felszólalási eljárás ügyében hozott két határozata ellen benyújtott keresetek.
               
            Az ügy adatai
      
               A közösségi védjegy bejelentője:
            
            
               UniCredito Italiano SpA
            
         
               Az érintett közösségi védjegy:
            
            
               Az UNIWEB szóvédjegy a 35., 36. és 42. osztályba tartozó szolgáltatások vonatkozásában (2236164. sz. védjegybejelentés) –
                  és az UniCredit Wealth Management szóvédjegy a 16., 35., 36., 41. és 42. osztályba tartozó áruk vonatkozásában (2330066. sz.
                  védjegybejelentés).
               
            
         
               A felszólalási eljárásban hivatkozott védjegy vagy megjelölés jogosultja:
            
            
               Union Investment Privatfonds GmbH
            
         
               A hivatkozott védjegy vagy megjelölés:
            
            
               Az UNIFONDS (991995. sz.) és UNIRAK (991997. sz.) német szóvédjegyek, valamint az UNIZINS német ábrás védjegy (2016954. sz.)
                  a 36. osztályba tartozó „tőkeberuházás” vonatkozásában.
               
            
         
               A felszólalási osztály határozata:
            
            
               A felszólalási osztály a vitatott szolgáltatások egy része vonatkozásában a felszólalásnak helyt adott, a többi szolgáltatás
                  vonatkozásában a felszólalást elutasította.
               
            
         
               A fellebbezési tanács határozata:
            
            
               A fellebbezési osztály a fellebbezést elutasította.
            
         
      Rendelkező rész
      1)         A Törvényszék az ítélethozatal céljából egyesíti a T‑303/06. és a T‑337/06. sz. ügyeket.
      2)         A Törvényszék hatályon kívül helyezi a Belső Piaci Harmonizációs Hivatal (védjegyek és formatervezési minták) (OHIM) második
         fellebbezési tanácsának 2006. szeptember 5‑i (R 196/2005‑2. és R 211/2005‑2. sz. egyesített ügyek) határozatát azon részében,
         amely az R 211/2005‑2. sz. ügyben elutasította az UniCredito Italiano SpA fellebbezését, és a 36. osztályba tartozó „bankügyletek,
         pénzügyi ügyletek, valutaügyletek, biztosítás, információk nyújtása és tanácsadás pénzügyi és biztosítási ügyekben, hitelkártya/terhelőkártya
         szolgáltatások, internetes bank‑ és pénzügyi szolgáltatások” vonatkozásában helyt adott az UNIWEB bejelentett védjegy lajstromozásával
         szembeni felszólalásoknak.
      
      3)         A Törvényszék hatályon kívül helyezi az OHIM második fellebbezési tanácsának 2006. szeptember 25‑i (R 456/2005‑2. és R 502/2005‑2. sz.
         egyesített ügyek) határozatát azon részében, amely az R 456/2005‑2. sz. ügyben elutasította az UniCredito Italiano SpA fellebbezését,
         és a 36. osztályba tartozó „bankügyletek, pénzügyi ügyletek, valutaügyletek, biztosítás és pénzügyi információk nyújtása”
         vonatkozásában helyt adott az UniCredit Wealth Management bejelentett védjegy lajstromozásával szembeni felszólalásoknak.
      
      4)         A Törvényszék az Union Investment Privatfonds GmbH kérelmeit elutasítja.
      5)         A felek maguk viselik saját költségeiket.